படித்தவர்கள் சிறுகதையிலோ உடல் உபாதைகளின் பின்னே கட்டிவிடப்படும் தெய்வாம்சக் குற்றச்சாட்டுகளை அறிவியலின் துணைக்கொண்டு ஆசிரியர் பரிசீலனைச் செய்கிறார். முழுத் தொகுப்பிலும் சமூகம் கொண்டிருந்த அறிவியல் சார்ந்த வளர்ச்சியின் மீது கரிச்சான் குஞ்சுவிற்கு இருந்த ஈடுபாட்டினை உணர்ந்துகொள்ளமுடிகிறது. மனித மனத்தில் ஆன்மீகத்தின் பெயராலும், நிறுவனமான கடவுளர்களிடமிருந்துமான விடுதலை அறிவியலின் வழியே சாத்தியப்படும் என்பதை நம்பியிருக்கிறார். அதை எடுத்துரைக்க, புரியவைக்க எளிமையான உலகிலிருந்து குரல் எழுப்ப வேண்டும் எனும் தெளிவும் கதைகளில் காணப்படுகிறது.